KUN จ่อเปิด “นาวาร่า บางขุนเทียน” มูลค่ากว่า 3.5 พันลบ. ไตรมาส 2/66 
KUN ตอกย้ำต่อยอดอสังหาริมทรัพย์แนวราบ โซนบางขุนเทียน ภายใต้ “โครงการคุณาลัย นาวาร่า” มูลค่าโครงการกว่า 3,500 ล้านบาท และพร้อมเปิดขายอย่างเป็นทางการไตรมาส 2/66
KUN ตอกย้ำต่อยอดอสังหาริมทรัพย์แนวราบ โซนบางขุนเทียน ภายใต้ “โครงการคุณาลัย นาวาร่า” มูลค่าโครงการกว่า 3,500 ล้านบาท และพร้อมเปิดขายอย่างเป็นทางการไตรมาส 2/66
3 พ.ย. 2565

นายคุณา เทวอักษร ประธานกรรมการบริหาร ร่วมด้วย นางประวีรัตน์ เทวอักษร ประธานเจ้าหน้าที่บริหาร บริษัท วิลล่า คุณาลัย จำกัด (มหาชน) หรือ KUN ร่วมงานมหกรรมรวมพลังคน mai ครั้งที่ 7 (mai FORUM 2022) ภายใต้แนวคิด “Growing Stronger Together, We are SME Role Model” จัดโดยสมาคมบริษัทจดทะเบียน เอ็ม เอ ไอ (mai) ร่วมกับตลาดหลักทรัพย์ เอ็ม เอ ไอ (mai)
โดยภายในงานบริษัทฯ ประกาศเดินเกมรุกปักธงขยายพื้นที่การพัฒนาอสังหาแนวราบ โซนบางขุนเทียน ภายใต้ “โครงการคุณาลัย นาวาร่า” มูลค่าโครงการกว่า 3,500 ล้านบาท และพร้อมเปิดขายอย่างเป็นทางการ ภายในไตรมาสที่ 2/2566 พร้อมเร่งต่อจิ๊กซอว์พัฒนาให้ครบ 4 ทิศรอบกรุงเทพฯ หนุนให้มีโครงการรองรับกลุ่มลูกค้าในทุกเซกเมนต์